ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
24 ก.ค. 2558

สรุปตลาดภาคเช้า
ตลาดภาคเช้าปิดปรับตัวลดลง ในทิศทางเดียวกันกับตลาดรอบบ้าน หลังจากได้รับแรงกดดันจากปัญหาเศรษฐกิจในประเทศ และการขึ้นดอกเบี้ยของธนาคารกลางสหรัฐฯ ปิดตลาดภาคเช้าดัชนีเปลี่ยนแปลง -3.72 จุด (-0.14%) มาอยู่ที่ 1,440.94 จุด มูลค่าการซื้อขาย 1.5 หมื่นล้านบาท
 
แนวโน้ม ภาคบ่าย
คาดว่าจะยังอยู่ในแดนลบต่อไปเนื่องจากยังมีแรงขายออกมามากในหุ้นกลุ่มพลังงานตามราคาน้ำมันที่ลดลง และกลุ่มธนาคารที่มีความเสี่ยงในการตั้งสำรองมากขึ้น ขณะที่หุ้นที่ปรับตัวเพิ่มเป็นหุ้นที่มีปัจจัยบวกเฉพาะตัวเป็นหลัก อีกทั้งยังเป็นช่วงสุดสัปดาห์นักลงทุนอาจจะมีการขายลดความเสี่ยงออกมาก่อน ดังนั้นรวมแล้วแนะนำเก็งกำไรระยะสั้นรายตัวเท่านั้น 
 
วิเคราะห์ทางเทคนิค
WiiK   ราคาปิด 3.10 บาท
แนวรับ 3.08 บาท   แนวต้าน 3.24 บาท
แนว cut loss หากใกล้จะหลุด 3.02 บาท
กราฟ Wiik อยู่ในแนว minor down trend โดยการอ่อนตัวลงแตะเส้นแนวรับจะเกิดการดีดตัวขึ้นทุกครั้ง โดยกราฟแท่งเทียนมีสัญญาณ rebound ขึ้นไปทดสอบกรอบแนวกดทับ  แต่ MACD มี Positive  Divergence ที่น่าสนใจอย่างมากสามารถเข้าสะสมเก็บหุ้นไว้ได้  ส่วนการเก็งกำไรจะมีแนวต้านสั้น 3.24 บาท
 
เด็กแนว
TFD  ถ้าดูในรอบเกือบ 3 ปี ราคาหุ้นตัวนี้อยู่ต่ำกว่า 4 บาทเพียงไม่กี่ครั้ง และดีดกลับไปทุกครั้ง  ในคราวนี้การลงต่ำกว่า 4 บาทแต่ปริมาณโวลุ่มหายไปเกลี้ยง และราคาดูเหมือนกำลังจะตั้งลำได้แล้ว  เหตุของราคาตกมาจากความล่าช้าของการพิจารณาเรื่องต่างๆ จากภาครัฐ ทำให้โครงการที่พร้อมโอนต่างรอประกาศสำคัญออกมาก่อน    โดยเฉพาะที่ดินใน TFD Industrial Park ที่บริษัทซื้อไว้ 1.8 พันไร่ มียอดพร้อมโอนไม่น้อยกว่า 300 ล้านบาท คาดว่าเดือนสิงหาคมเมื่อกฤษฏีกาประกาศใช้การเปลี่ยนสีพื้นที่ บริษัทจะโอนให้กับนักลงทุนทันที  มูลค่าที่จะโอนราว 2.8 พันล้านบาทอันนี้จะเป็นข่าวร้อนสุดๆ เมื่อเวลามาถึง  แต่สิ่งที่จะเกิดอย่างแน่นอนคือคอนโดตึกสูงสุขุมวิท 15 มูลค่า 2 พันล้านบาทพร้อมโอนครบในปีนี้  และการนำโรงงานให้เช่า 6 แห่งไปเข้ากองทุน REIT มูลค่า 2 พันล้านบาทจะมีกำไรราว 600 ล้านบาท   เท่ากับว่าเรามีโอกาสเห็นการรับรู้รายได้ราว 4,800 ล้านบาท และกำไรจากตั้งกองทุนอีกก้อน  จะช้าหรือเร็วขึ้นกับสถานการณ์แล้วแต่หากช้า  ปีหน้าก็โตกระโดดเต็มที่เพราะทุกอย่างจะไปกระจุกตัวปี 59 ทันที 
แนวโน้มทางเทคนิคตรงนี้ถือว่าค่อนข้างต่ำ  แต่จะต่ำกว่านี้อีกหรือไม่นั้นบอกยาก เอาว่าถึงจุด Oversold และราคาต่ำกว่า 4 บาทเห็นไม่บ่อยนัก  แนวต้านตามเส้นกดทับอยู่ที่ 3.96 บาท ใครจะรับเก็งกำไร หรือถือโอกาสเก็บไว้ลืมๆ  ก็ไม่เลว ข่าวดีกำลังจะออกมาอีกไม่นานนี้ละ